2003R1216 — ET — 05.03.2007 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:

▼B

KOMISJONI MÄÄRUS (EÜ) nr 1216/2003,

7. juuli 2003,

millega rakendatakse Euroopa Parlamendi ja nõukogu määrust (EÜ) nr 450/2003 tööjõukuluindeksi kohta

(EMPs kohaldatav tekst)

Artikkel 1

Edastamise ja kohandamise kord

1. Liikmesriigid saadavad komisjonile (Eurostatile) edastatavad indeksid ja metaandmed elektroonilisel kujul. Edastamine peab vastama sobivatele statistikaprogrammi komitees tunnustatud standarditele. Eurostat teeb kättesaadavaks üksikasjaliku dokumentatsiooni tunnustatud standardite kohta ning annab suunised nende standardite rakendamiseks.

2. Edastatud indeksid ja metaandmed tuleb ette valmistada viisil, mis võimaldab tulemuste põhjalikku tõlgendamist ja komisjoni (Eurostati) Euroopa agregaatide hooajaliste kohandamismenetluste tõhusat rakendamist.

Indeksisari esitatakse järgmistes vormides:

Artikkel 2

Kvaliteet

1. Määruse (EÜ) nr 450/2003 artikli 8 lõikes 1 osutatud kvaliteedikriteeriumid on järgmised:

Siseriiklikud asutused tagavad, et tulemused peegeldavad majandustegevuste tegelikku olukorda ning on piisavalt esindavad.

2. Määruse (EÜ) nr 450/2003 artikli 8 lõikes 2 sätestatud kvaliteediaruanded edastatakse komisjonile hiljemalt iga aasta 31. augustiks ning need käsitlevad andmeid, mis lõpevad eelmise kalendriaasta neljandal kvartalil. Esimene aruanne esitatakse hiljemalt 31. augustiks 2004.

3. Tööjõukuluindeksi iga-aastaste kvaliteediaruannete sisu on sätestatud käesoleva määruse I lisas.

Artikkel 3

Üleminekuperioodid

Määruse (EÜ) nr 450/2003 artikli 9 lõikes 1 ette nähtud üleminekuperioodide üksikasjad on sätestatud käesoleva määruse II lisas.

▼M1

Artikkel 4

NACE rev. 1 L, M, N ja O jagude katvus

1. Liikmesriigid, keda ei ole nimetatud lõikes 2, koostavad ja edastavad andmed tööjõukuluindeksi kohta NACE rev. 1 klassifikaatori L, M, N ja O jagudes 2007. aasta esimese kvartali kohta ning seejärel iga sellele järgneva kvartali kohta.

2. Allpool nimetatud liikmesriigid koostavad ja edastavad kõnealused andmed 2009. aasta esimese kvartali ning seejärel iga sellele järgneva kvartali kohta: Belgia, Taani, Kreeka, Hispaania, Prantsusmaa, Iirimaa, Itaalia, Küpros, Luksemburg, Malta, Austria, Poola ja Rootsi.

3. Erandina lõigetest 1 ja 2 koostatakse ja edastatakse artikli 1 lõike 2 punktis c nimetatud hooajaliselt ja tööpäevale kohandatud aegread niipea, kui nelja aastat katva aegrea andmed on kättesaadavad.

▼B

Artikkel 5

Ahelindeksi saamine

Määruse (EÜ) nr 450/2003 lisas nimetatud NACE Rev.1 jagude kombinatsioonide tööjõukuluindeksite arvutamiseks kasutatav Laspeyres'i ahelindeksi valem on sätestatud käesoleva määruse IV lisas.

Artikkel 6

Erandid

Määruse (EÜ) nr 450/2003 artikli 9 lõike 2 kohaselt lubatud erandid artikli 1 lõike 2 sätetest on ette nähtud käesoleva määruse V lisas.

Artikkel 7

Jõustumine

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

I LISA

Tööjõukuluindeksi kvaliteeti käsitlevad iga-aastased aruanded sisaldavad järgmisi punkte:

Esimene kvaliteediaruanne, mille tähtaeg on 31. august 2004, peab samuti sisaldama järgmisi punkte tagasiulatuvate andmete kohta:

II LISA

▼M1 —————

▼B

IV LISA

NACE Rev.1 jagude kombinatsioonide kohta tööjõukuluindeksi arvutamiseks kasutatav Laspeyres'i ahelindeksi valem:

5. Laspeyres'i ahelindeksi valem kvartali t kohta aastal j, kus võrdlusaasta k = 0 ning kus m on vajalike iga-aastaste kaalude töötlemiseks ning kohaldamiseks vajalik ajavahemik ja 1 ≤ m ≤ 2, on järgmine:

▼M1

6. Esimene võrdlusaasta on aasta 2000, selle aasta tööjõukuluindeks on 100. Kui NACE rev. 1 L, M, N ja O jagude kohta puuduvad 2000. aastat katvad tööjõuindeksid, tuleb kehtestada esimesed kättesaadavad indeksid tasemel, mis on võimalikult lähedal NACE rev. 1 C ja K jagude aasta keskmisele tasemele.